text: Roger Herèdia celebra que a Galícia, amb gairebé el 50 % de votants ultres, "no hi ha hiperventilats" - XCatalunya.cat
  Roger Herèdia celebra que a Galícia, amb gairebé el 50 % de votants ultres, "no hi ha hiperventilats"
  Roger Herèdia es fixa en la quantitat d'hiperventilats de Galícia
  Gabriel Rufián, Joan Tardà, Sergi Sol i tants altres es fixen en la quantitat de diputats que els donen les enquestes a Madrid i si aquests són suficients per regalar al Gobierno del Diálogo. També treballen per una monarquia espanyola i per un Estado espanyol d'esquerres que garanteixi els drets i les llibertats de tothom. La qüestió és parlar i preocupar-se per tot el que passa lluny d'aquí.
  Herèdia, que és un dels comissaris habituals d'ERC, s'ha fixat en la quantitat d'hiperventilats que hi ha a Galícia. És clar que aquesta Comunitat Autònoma forma part d'Espanya perquè també ens podria haver explicat la quantitat d'hiperventilats de la Bretanya o de la Toscana. I ens hauria importat igual. Ni més ni menys.
  En el seu article habitual de El Nacional, Herèdia explica que Oriol Junqueras va viatjar a Galícia en motiu del 'Día de la Patria Gallega'. Allà es va trobar amb membres del BNG. També hi havia altres polítics independentistes d'altres punts de l'Estado español i d'altres països europeus.
  "I totes tres formacions, BNG, ERC i Bildu, saben que sumar i sumar és l'única via possible per materialitzar un procés de ruptura amb l'Estat, tant en els seus respectius països com per posar en escac l'Estat. I encara una darrera màxima que va quedar clara a Galícia. Mai no s'ha de confondre l'enemic. Clar que a Galícia no hi ha hiperventilats. I si hi eren, es van evaporar".
  Galícia, entre VOX i PP, és a dir, entre extrema dreta i dreta, té un 50% de votants ultres. Doncs, segons Herèdia, és igual i és bo que no hi hagi "hiperventilats" (hiperventilats en sentit negatiu, com un insult, és clar). "Sumar i sumar" i vinga tots a eixamplar la base. Pero eixamplem-la sense hiperventilats.